stanford-oval/wikipedia huggingface dataset:
Yrjö Tähtelä

Yrjö Juhani Tähtelä (9. maaliskuuta 1936 Helsinki – 9. tammikuuta 2025) oli suomalainen näyttelijä, ohjaaja ja toimittaja. Hän esiintyi Helsingissä eri teattereissa ja kuului myös Kellariteatterin nuoriin näyttelijöihin 1950-luvulla.
Tähtelä esiintyi elokuvissa Hetkiä yössä (1961), Varjostettua valoa (1962), Topralli (1966), Luottamus (1976) ja Tulitikkuja lainaamassa (1980). Elokuvista Luottamus oli Fennada-Filmin ja neuvostoliittolaisen Lenfilmin yhteistuotanto, ja Tulitikkuja lainaamassa oli Suomi-Filmin ja Mosfilmin yhteistuotanto.
Tähtelä esiintyi kymmenissä elokuvarooleissa muun muassa Maunu Kurkvaaran ja Eino Ruutsalon kokoillan- ja lyhytelokuvissa. Alun perin näyttelijäuransa alkuaikoina hän tuli tunnetuksi television sarjanäytelmässä Naapurilähiö ja myöhemmin televisiosarjassa Tavataan Karppisilla. Tähtelä esiintyi monissa Televisioteatterin näytelmissä ja muutamassa Spede-elokuvassa.
Ohjaajana Tähtelä ohjasi useita näytelmiä sekä elokuvan Topralli. Vuonna 1966 ensi-iltansa saanut Topralli sai murska-arvostelut, mutta viime vuosina sitä on pyydetty elokuvafestivaaleille muun muassa Ouluun, Turkuun, Imatralle ja Joensuuhun. Nyttemmin kriitikkoarviot ovat ryhtyneet jopa ylistämään Toprallialähde?. Elokuva sai kesällä 2008 televisioensi-iltansa ja samana vuonna siitä julkaistiin myös dvd-painos.
Tähtelä toimi kolmen ja puolen vuoden ajan Kiinassa Yleisradion vapaana toimittajana. Tämän jälkeen hän jatkoi itsenäistä raportointiaan Ylelle noin kahden vuoden ajan Vietnamista.  Persianlahden sodan aikana Tähtelä raportoi usean vuoden ajan Kairosta Lähi-idän tapahtumista Ylelle ja myöhemmin MTV:lle.
Aiheesta muualla

Yrjö Tähtelä Internet Movie Databasessa. (englanniksi)
Yrjö Tähtelä Elonetissä.
Ylen Elävä arkisto: Pjongjang – isä ja poika
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Taiteenala:  MusicBrainz 
Henkilöt:  Elonet
HFC Haarlem

Haarlemsche Football Club Haarlem on 1. lokakuuta 1889 perustettu alankomaalainen jalkapalloseura Haarlemin kaupungista. Seura lakkautettiin 25. tammikuuta 2010
HFC Haarlem on voittanut kerran Alankomaiden pääsarjamestaruuden. Se tapahtui vuonna 1946, kun Alankomaissa pelattiin vielä amatöörijalkapalloa. Ammattilaisjalkapallon aikakaudella HFC Haarlemin paras sijoitus Eredivisiessä on ollut neljäs kausina 1981–82 ja 1983–84. Alankomaiden cupin loppuottelussa HFC Haarlem on esiintynyt viidesti: voittavana osapuolena vuosina 1902 ja 1912, ja häviäjänä vuosina 1911, 1914 ja 1950. Vuonna 1982 HFC Haarlem pelasi Uefa-cupia, jossa Spartak Moskova pudotti alankomaalaisryhmän toisella kierroksella. Vuonna 1990 HFC Haarlem putosi toiselle sarjatasolle Eerste Divisieen, jossa se on siitä lähtien pelannut. Eerste Divisien seura on voittanut vuosina 1972, 1976 ja 1981. HFC Haarlemin lempinimi on "Roodbroeken" (suom. punahousut).
HFC Haarlemin vanha tunnus
Merkittäviä entisiä pelaajia

Ruud Gullit
Arthur Numan
Johnny Rep
Kick Smit
Aiheesta muualla

Wikimedia Commonsissa on kuvia tai muita tiedostoja aiheesta .
Seuran virallinen sivusto (Arkistoitu – Internet Archive) (hollanniksi)
V. Nyströmin Autoliike

"Tirehtööri", kauppaneuvos Väinö Nyström liikkeensä pihalla Kalevankadulla vuonna 1976.
V. Nyströmin Autoliike on Jyväskylässä vuonna 1925 perustettu autoliike. Sen perusti kauppaneuvos Väinö Matias Nyström (1891–1980) nimellä Autoliike Nyström–Vierto yhdessä veljensä Kalle Vierron kanssa.
Yhtiö aloitti eri merkkisten autojen myynnin Keski-Suomen alueella. Kalle Vierto luopui yhtiön toiminnasta jo alkuvaiheessa ja yhtiön nimeksi tuli V. Nyströmin Autoliike Oy. Aluksi myytiin eri automerkkejä ja toimittiin Tampereen Autotuonnin alimyyjänä Buick-autoille, kunnes 1930 yhtiö sai maailman johtaviin autovalmistajiin kuuluneen General Motorsin (GM) piirimyynti-edustuksen. Tehtävässä se jatkoi vuoteen 1984 saakka.
Yhtiön ensimmäinen toimipaikka Asemakatu 6,  2. kerroksessa
Yhtiön sijaitsi osoitteessa Asemakatu 5, 2. krs vuoteen 1942 saakka ja osoitteessa Kalevankatu 6 29.6.1942–1984. Ahjokatu 20:ssa yritys on toiminut 1.9.1985 alkaen.
Aiheesta muualla

Kirsi Vaherto: Kevätkaunottaria 1970-luvulta, kun muoti ja autokauppa yhdistivät voimansa Suur-Jyväskylän Lehti. 19.5.2021.
Luettelo jääkäreistä

Jääkärimerkki
Suomen postilaitos julkaisi vuonna 1968 kolmimerkkisen sarjan. Yhdestä niistä kuvataan Vaasan jääkäripatsasta.
Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissa. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27.
Luettelo jääkäreistä

Siirry kirjaimeen → A B C D E F G H I J K L M
N O P R S T U
V W Y Z Å Ä Ö
Michał Sławuta

| Henkilötiedot |
| --- | --- | --- | --- |
Syntymäaika: 10. helmikuuta 1977 (ikä 47)
Syntymäpaikka: Częstochowa, Puola
Pelipaikka: maalivahti
Pituus: 189 cm
Junioriseurat
: ŁKS Łódź
Seurat
| Vuodet | Seura | O | (M) |
| 1995–2000 | ŁKS Łódź | 19 | (0) |
| 1996 | → Pogoń Zduńska Wola (laina) |  |  |
| 1998 | → Świt (laina) | 11 | (0) |
| 2001 | Dolcan Ząbki | 15 | (0) |
| 2001–2002 | Hetman Zamość | 38 | (0) |
| 2002 | Haka | 11 | (0) |
| 2002 | → PS-44 (laina) | 3 | (0) |
| 2003 | FC Midtjylland | 0 | (0) |
| 2003–2007 | FC Lahti | 113 | (0) |
| 2004 | → Rakuunat (laina) | 1 | (0) |
| 2008 | Ljungskile SK | 16 | (0) |
| 2009 | TPV | 24 | (0) |
| 2010 | PoPa | 9 | (0) |
| 2010–2011 | MuSa | 22 | (0) |
| 2011 | → Haka (laina) | 3 | (0) |
| Yhteensä | Yhteensä | 285 | (0) |
Valmennusura
2011–2012: MuSa (mv-v.)
2013–2017: Haka (mv-v.)
 Seurajoukkueuran tilastot kattavat vain kansalliset sarjat.
Michał Sławuta (s. 10. helmikuuta 1977 Częstochowa, Puola) on puolalainen jalkapallovalmentaja ja entinen jalkapalloilija. Hän oli pelipaikaltaan maalivahti.
Sławuta pelasi Veikkausliigassa kausina 2002–2007. Ensimmäisellä kaudellaan hän edusti FC Hakaa, jossa pelasi 11 liigaottelua ja voitti pronssia. Seuraavaksi kaudeksi hän siirtyi FC Lahteen, jota ennen hän ehti käydä Tanskassa FC Midtjyllandin riveissä pelaamatta edustusjoukkueessa kuitenkaan peliäkään. Lahdessa Sławuta pelasi viisi kautta ja saavutti Liigacupin voiton vuonna 2007. Lahden kannattajat valitsivat hänet myös kauden 2007 parhaaksi pelaajaksi. Hän on pelannut yhteensä 127 Veikkausliiga-ottelua.
Kaudella 2008 Slawuta edusti Ruotsin Allsvenskanin Ljungskile SK:ta, jossa hän pelasi 15 pääsarjaottelua. Kaudeksi 2009 hän palasi Suomeen Ykkösen TPV:hen. Kotimaassaan Puolassa Sławuta on pelannut muun muassa Hetman Zamośćin ja ŁKS Łódźin riveissä. Kaudella 2011 Valkeakosken Haka sai poikkeusluvalla kutsua Sławutan kokoonpanoonsa lokakuussa, sillä joukkueen maalivahdeista kaksi oli loukkaantuneena ja yksi pelikiellon takia sivussa. Slawuta pelasi pikavisiitillään Hakan maalilla kolmessa ottelussa.
FC Emmen

FC Emmen on alankomaalainen jalkapalloseura, jonka kotikaupunkina on Emmen. Seura pelaa kaudella 2022–2023 Alankomaiden korkeimmalla sarjatasolla Eredivisiessä. Seuran kotistadionina toimii De Oude Meerdijk, joka oli käytössä myös nuorten MM-kilpailussa 2005.
Historia

FC Emmen perustettiin vuonna 1925. Kun Alankomaissa perustettiin ammattilaisliiga, Emmen päätti jäädä amatööriseuraksi. Lopulta, vuonna 1985, FC Emmen siirtyi ammattilaisseuraksi. Seuran amatöörijoukkue jäi käyttämään nimeä FC Emmen, kun taas ammattilaisjoukkue vaihtoi nimekseen BVO Emmen (Betaald Voetbal Organisatie, jalkapallon ammattilaisorganisaatio). Vuonna 2005 myös ammattilaisseuran nimeksi palasi FC Emmen. Tähän oli kaksi syytä: ensinnäkin nimi FC Emmen kuvasi paremmin seuran historiaa, ja toisekseen Emmenin lähellä oli monia samalta kuulostavia nimiä, kuten PSV, RBC tai ADO.
FC Emmen nousi ensimmäisen kerran Alankomaiden pääsarjaan Eredivisiehen keväällä 2018 Eerste divisien pudotuspelien kautta. Eerste divisiessä se sijoittui toiseksi kausina 1995–1996 ja 2002–2003 sekä voitti ensimmäisen kerran kaudella 2021–2022.
Merkittäviä entisiä pelaajia

Mika Nurmela
Jelle ten Rouwelaar
Aiheesta muualla

Virallinen kotisivu
FC Emmenin kotikenttä De Oude Meerdijk.
Paavo Vierto

| Paavo Kustaa Vierto> Henkilötiedot |
| --- | --- |
Syntynyt: 29. elokuuta 1915 Lehtimäki
Kuollut: 9. joulukuuta 1941 (26 vuotta) Jasinovski, Ukraina
Sotilashenkilö
Palvelusmaa(t):   Suomi  Saksa
Taistelut ja sodat:  Talvisota Toisen maailmansodan itärintama
Sotilasarvo:  kersantti
Joukko-osasto:  Suomalainen Waffen-SS-vapaaehtoispataljoona
Paavo Kustaa Vierto (29. elokuuta 1915 Lehtimäki – 9. joulukuuta 1941 Jasinovski, Ukraina) oli suomalainen mäkihyppääjä. Hän voitti mäkikilpailun MM-kisoissa 1941 Cortina d'Ampezzossa, mutta FIS julisti kisat epävirallisiksi vuonna 1946. Suomen-mestaruuden hän voitti vuonna 1936.
Toinen maailmansota

Vierto kaatui SS-miehenä 1941 Ukrainassa. Samana vuonna hänen oli määrä aloittaa Saksan mäkihyppyjoukkueen valmentajana.
Yksityiselämä

Paavon isä Kalle Vierto oli Suojeluskuntajärjestön sotilasohjaaja, tunturihiihdon uranuurtaja ja huoltopäällikkö.
Siikajärvi (Lieksa)

| Siikajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°20′20″N, 30°25′39″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Lieksanjoki
Laskujoki:  Nuottakodanjoki
Järvinumero:  04.423.1.065
Mittaustietoja
Pinnankorkeus:  123 m 
Rantaviiva:  8,93 km 
Pinta-ala:  0,94 km² 
Tilavuus:  0,00454 km³ 
Keskisyvyys:  4,7 m 
Suurin syvyys:  16,7 m 
Saaria:  3
 fiSiikajärvi 
Siikajärvi on metsäjärvi Lieksanjoen reitillä Lieksassa Pohjois-Karjalan maakunnassa. Sen pinta-ala on 94 hehtaaria. Etäisyys Joensuusta on 89 kilometriä pohjoiskoilliseen.
Maantiede

Siikajärven pituus kaakosta luoteeseen on 2,7 kilometriä. Järvi on yksi Lieksanjoen lukuisista laajentumista, yläjuoksulta katsoen sitä edeltää Murroojärvi. Siikajärven levein kohta on noin puoli kilometriä, järvi kapenee kohti luodetta, jossa se virtaa Nuottakodinjokea luoteeseen. Noin kahdeksan hehtaaria Siikajärvestä on vähintään kymmenen metriä syvä. Syvin alue sijaitsee järven keskiosassa.
Ympäristötiedon hallintajärjestelmä Hertan mukaan Siikajärven saariluku on kolme. Google Earthin satelliittikuvan mukaan järven itäosassa on lisäksi useita muita saaria ja luotoja (Vastuusaaret). Siikajärven kaakkoisrannalla sijaitsee Räsäsenniitty. Pääosin rannat ovat metsä- ja suomaata. Soiden halki järveen virtaa useita tulo-uomia (Siikapuro, Leveäpuro).
Siikajärven vesitilavuus on 4 544 000 kuutiometriä.
Siikajärvi (04.423.1.065) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Pankajärven-Pudasjoen alueeseen kuuluu 97 vähintään hehtaarin laajuista järveä. Niistä selkeästi laajin on Pankajärvi. Sitä seuraa Rekusenjärvi, Iso-Tainio, Siikajärvi, Naarajärvi ja Joutenjärvi, jota pienemmät vakavedet ovat alle 50 hehtaarin laajuisia.
Luettelo Sveitsin nimisuojatuista elintarvikkeista

Sveitsiläisistä elintarvikkeista seuraavat tuotteet ovat suojattuja sekä Sveitsissä että Euroopan unionin alueella. Merkinnät ovat AOP ja IGP, jotka vastaavat EU:n suojausmerkintöjä:
AOP (Appellation d’origine protégée) eli SAN (suom.  Suojattu alkuperänimitys)
IGP (Indication géographique protégée) eli SMM (suom.  Suojattu maantieteellinen merkintä).
Nimisuojattuja elintarvikkeita oli toukokuussa 2018 yhteensä 37, joista 22 oli AOP-merkittyjä ja 15 IGP-merkittyjä:
| Elintarvike | Tuotelaji | Suojaustyyppi | Tuotantoalue |
| --- | --- | --- | --- |
| Abricotine /Eau-de-vie  d'abricot du Valais | viina | AOP | Valais |
| Appenzeller Mostbröckli | lihajaloste | IGP | St. Gallenin, Appenzell Ausserrhodenin  ja Appenzell Innerrhodenin kantonit |
| Appenzeller Pantli | lihajaloste | IGP | St. Gallenin kantoni, Appenzellin kantonit |
| Appenzeller Siedwurst | lihajaloste | IGP | St. Gallenin kantoni, Appenzellin kantonit |
| Berner Alpkäse / Berner Hobelkäse | juusto | AOP | Bernin ylämaa |
| Bündnerfleisch | lihajaloste | IGP | Graubünden |
| Cuchaule | leivonnainen | AOP | Fribourgin kantoni |
| Cardon épineux genevois | kasvi | AOP | Geneven kantoni |
| Damassine | viina | AOP | Juran kantoni |
| Eau-de-vie de poire du Valais | viina | AOP | Valais |
| Emmentaler | juusto | AOP | Bernin kantoni ja osa muuta Mittellandia |
| Formaggio d'alpe ticinese | juusto | AOP | Ticinon alppialue |
| L'Etivaz | juusto | AOP | Vaud’n alppialue |
| Glarner Alpkäse | juusto | AOP | Glarusin kantoni |
| Glarner Kalberwurst | lihajaloste | IGP | Glarusin kantoni |
| Gruyère | juusto | AOP | Länsi-Sveitsin kantonit |
| Longeole | lihajaloste | IGP | Geneven kantoni |
| Munder Safran | kasvi | AOP | Ylä-Valais |
| Poire à Botzi | kasvi | AOP | Fribourgin kantonin seutu |
| Rheintaler Ribel | kasvi | AOP | Sankt Gallenin kantoni ja Liechtenstein |
| Saucisse d'Ajoie | lihajaloste | IGP | Porrentruyn alue |
| Saucisson neuchâtelois / Saucisse neuchâteloise | lihajaloste | IGP | Neuchâtelin kantoni |
| Saucisson vaudois | lihajaloste | IGP | Vaud |
| Saucisse aux choux vaudoise | lihajaloste | IGP | Vaud |
| Sbrinz | juusto | AOP | Luzernin seudun kantonit |
| St. Galler Bratwurst / St. Galler Kalbsbratwurst | lihajaloste | IGP | Thurgaun ja St. Gallenin kantonit,  molemmat Appenzellin kantonit, Liechtenstein |
| Tête de Moine | juusto | AOP | Jura, Bernin Jura |
| Vacherin fribourgeois | juusto | AOP | Fribourgin kantoni |
| Vacherin Mont-d'Or | juusto | AOP | Vaud’n Jura |
| Walliser Raclette | juusto | AOP | Valais |
| Walliser Roggenbrot | leivonnainen | AOP | Valais |
| Walliser Rohschinkern | lihajaloste | IGP | Valais |
| Walliser Trockenfleisch | lihajaloste | IGP | Valais |
| Walliser Trockenspeck | lihajaloste | IGP | Valais |
| Werdenberger Sauerkäse, Liechtensteiner Sauerkäse  und Bloderkäse | juusto | AOP | St. Gallenin kantonin itäosat, Liechtenstein |
| Zuger Kirsch / Rigi Kirsch | viina | AOP | Zugin kantoni ja Rigin seutu |
| Zuger Kirschtorte | leivonnainen | IGP | Zugin kantoni |
Sulin

Sulin on tai on ollut seuraavien henkilöiden sukunimi:
Benjamin Sulin (1803–1871), suomalainen pappi, opettaja, rehtori ja valtiopäivämies
Hilpas Sulin (1934–2025), suomalainen jääkiekkoilija
Inga Sulin (oik. Inga Ahola-Sulin, s. 1945), suomalainen näyttelijä ja laulaja
Kaarlo Sarkia (e. Sulin,  1902–1945), suomalainen runoilija
Karl Wilhelm Sulin (1839–1897), suomalainen juristi ja valtiopäivämies, Benjamin Sulinin poika
Kati Sulin (s. 1974), digitaalisen viestinnän ammattilainen ja kirjailija
Mika Sulin (s. 1958), suomalainen urheilujohtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kaasunaamari

Humboldtin kaasunaamari
Suomalainen siviileille jaettu kaasunaamari vuodelta 1939
Kaasunaamareilla varustautuneita australialaisjoukkoja Ypresissä Belgiassa 27. syyskuuta 1917.
Kaasunaamari on kasvot peittävä suojavaruste. Sen tarkoitus on suojata kasvoja ja hengitysteitä saasteilta ja myrkyiltä. Kaikki kaasunaamarit peittävät nenän ja suun, jotkin suojaavat myös silmiä.
Kaasunaamari eroaa varsinaisista hengityslaitteista siten, että siinä ei ole erillistä ilmavarastoa. Kaasunaamari puhdistaa ulkopuolella olevan myrkyllisen ilman hengityskelpoiseksi. Tähän käytetään kolmea keinoa: suodatusta, keräämistä ja aktiivista neutralointia.
Kaasunaamareita käytetään mellakantorjunnassa ärsyttäviä agensseja (esim. CS tai OC) vastaan. Naamareita käytetään myös tiloissa jossa on vaarallisia ilmateitse meneviä aineita, kuten asbestia. Toisaalta naamareissa on käytetty asbestia.
Perinteiset toisen maailmansodan ja kylmän sodan aikaiset kaasunaamarit käyttivät pyöreitä linssejä, sillä käytettävissä oleva materiaali oli lasia, joka on herkästi rikki menevää, joten linssien täytyi olla pieniä ja lasien paksuja kestääkseen.
Ensimmäisen kaasunaamarin kehitti Alexander von Humboldt vuonna 1799 Preussin kaivosmiesten apuvälineeksi.
Tukesin tekemässä tutkimuksessa vanhoista naamareista on löytynyt asbestia.
Suojanaamari M95

Puolustusvoimien käyttämä suojanaamari M95  suojaa kasvot ja suodattimen kanssa hengityselimet taisteluaineiden ja useimpien teollisuuskemikaalien vaikutukselta. Suojanaamaria voidaan tarvittaessa pitää kasvoilla 24 tuntia, ja se on varustettu kenttäpulloon kiinnitettävällä juomalaitteella nesteiden nauttimista varten. Suodatin voidaan kiinnittää kasvo-osaan joko oikealle tai vasemmalle puolelle ampumisen helpottamiseksi. Suojanaamarissa voidaan käyttää tarpeen vaatiessa silmälasit korvaavia näönkorjaimia. Täydelliseen suojanaamariin kuuluvat lisäksi suojautumisohje, suojanaamarilaukku, suojakäsineet, puuvillaiset aluskäsineet, esipuhdistusjauhe ja erikseen jaettava vastalääkkeenantolaite.
Suojanaamari M95 > Suodattimet

CBRN-suodatin on kehitetty taistelijalle. Se on pienikokoinen, kevyt ja sillä on alhainen hengitysvastus. Se antaa saman suojan taisteluaineita vastaan kuin vanhempi suojanaamarin M95-suodatin, mutta sen lisäksi se antaa kohtalaisen suojan teollisuuskaasuja vastaan. Lyhenteen C tarkoittaa kemiallista ainetta, B biologista asetta tai ainetta, R säteilyä; esimerkiksi likaisen pommin levittämät radioaktiiviset partikkelit ja N vastaavasti ydinaseen aiheuttamaa säteilyä. Suodatin ei suojaa säteilyltä pois lukien alfa-säteily, mutta estää radioaktiivisten partikkeleiden pääsyn kehon sisään tai limakalvoille.
CBRN-suodattimen rakenne on seuraava: ilmanottoaukko, kansi, kuori, aerosolisuodatinkerros, välipohja, kuitukangas, aktiivihiilisuodatinkerros, kuitukangas, pohjalevy sekä kierreosa.
On huomattava, että radioaktiivinen pöly, biologinen materiaali sekä aerosolina levitetyt CWA-aineet kiinnittyvät aerosolisuodatinkerrokseen. Höyrystyneet CWA-aineet kulkeutuvat aina aktiivihiilisuodatinkerrokseen saakka. Kaikista hiukkasista 99,995 % jää aerosolisuodatinkerrokseen. Huonoiten CBRN-suodatin pidättää 0,1–0,2 mikrometrin kokoisia hiukkasia.
CBRN-suodatin ei pidätä häkää, ja lisäksi sen pidätyskyky toimittaessa ammoniakin ja rikkidioksidin vaikutusalueella on olematonta. Huomattavaa on myös se, että kontaminoitunut suodatin on aina ongelmajätettä.
ABEK-suodatin on kapasiteetiltaan suurempi, mutta se painaa 45 % enemmän ja hengitysvastus on 45 % korkeampi kuin CBRN-suodattimella. Suuren painon vaikutuksesta saattaa syntyä reunavuotoa, koska ABEK-suodatin vääntää herkästi suojanaamarin kasvo-osaa päätä liikutettaessa. Se suojaa orgaanisilta kaasuilta ja liuotinhöyryiltä, epäorgaanisilta kaasuilta ja sellaisilta höyryiltä kuin kloori, rikkivety, syaanivety, happamilta kaasuilta, esimerkiksi rikkidioksidi, ammoniakilta, sekä radioaktiivisilta ja myrkyllisiltä hiukkasilta sekä bakteereilta ja viruksilta.
CBRN-suodatin soveltuu paremmin fyysistä suorituskykyä vaativiin tehtäviin, ja ABEK-suodatin puolestaan soveltuu paremmin rauhalliseen toimintaan esim. suojelutiedusteluun. ABEK-suodatinta tulisi käyttää olosuhteissa, joissa on vaaraa joutua teollisuuskaasujen (TIC) ja teollisuusmyrkkyjen (TIM) vaikutuspiiriin.
Suojamaamari M20

Suomi ja Norja kilpailuttiva Pohjoismaisen Nordefeco-puolustusyhteistyön puitteissa suojanaamarihankinnan. Kilpailutuksen voitti vuonna 2020 Iso-Britannialainen Avon Polymer Products ja sen valmistama CBRN-suojanaamari. Uuden suojanaamarin koulutukseen käyttöönotto tapahtu vaiheittain saapumiserästä 2/23 alkaen. Suojanaamari tarjoaa aiempaa parempaa suojaa ja se on myös käyttäjäystävällisempi. Yhtenäinen visiiri mahdollistaa paremman näkökentän. Ergonomia on aiempaa parempi. Suojanaamarin on tarkoitus korvata suojanmaari M95.
Aiheesta muualla

Kuvia tai muita tiedostoja aiheesta Kaasunaamari Wikimedia Commonsissa

Avonin valmistama suojanaamari
Ensimmäisessä maailmansodassa käytettyjä erilaisia kaasunaamareita.
Trip Records

| Trip Records |
| --- | --- |

Perustettu:  2014
Perustajat:  Nina Kraviz
Tilanne:  aktiivinen
Tyylilajit:  elektroninen musiikki, tekno
Kotimaa:  Venäjä
Sijainti:  Moskova, Venäjä
Kotisivu
Infobox OKNimi-testi OK: 
Trip Records (tai трип) on venäläisen tuottaja Nina Kravizin vuonna 2014 perustama levy-yhtiö, joka keskittyy tekno-musiikin julkaisemiseen. Levy-yhtiön kautta ovat levyttäneet mm. Aphex Twin, Bjarki sekä Aleksi Perälä.
Katalogi

Various Artists - The Deviant Octopus (TRP001, 2015)
Various Artists - DeNiro is Concerned (TRP002, 2015)
Bjarki - Arthur and the Intergalactic Whales (TRP003, 2015)
Various Artists - Ivan, Come On, Unlock the Box (TRP004, 2015)
Various Artists - I Have a Question (TRP005, 2015)
Various Artists - When I Was 14 (TRP006, 2016)
Bjarki - B (TRP007, 2016)
Various Artists - Sleep Not Found (TRP008, 2016)
Bjarki - Lefthanded Fuqs (TRP009, 2016)
Bjarki - AE (TRP010, 2016)
Bjarki - Fresh Jive (TRP011, 2016)
PTU - A Broken Clock Works Fine Twice A Day (TRP012, 2017)
Biogen - Halogen Continues (TRP013, 2017)
Nina Kraviz - Pochuvstvui (TRP014, 2017)
Bjarki - THIS 5321 (TRP015, 2017)
Deniro - Mendoza (TRP016, 2017)
Volruptus - Hessdalen EP (TRP017, 2017)
Roma Zuckerman - That Present Terminal (TRP018, 2017)
Aleksi Perälä - Paradox (TRP019, 2017)
Various Artists - Don't Mess With Cupid, 'Cause Cupid Ain't Stupid (TRP020, 2018)
Bjarki - Oli Gumm (TRP021, 2018)
Vladimir Dubyshkin - Cheerful Pessimist (TRP022, 2018)
Various Artists - Happy New Year! We Wish You Happiness! (TRP023, 2018)
PTU - Am I Who I Am (TRP024, 2019)
Nina Kraviz - Stranno Neobjatno (TRP025, 2019)
Shadowax - Nikolai Reptile (TRP026, 2019)
Joel Sunabacka

| Henkilötiedot |
| --- | --- | --- | --- |
Syntymäaika: 16. maaliskuuta 1988 (ikä 36)
Syntymäpaikka: Kokkola, Suomi
Pelipaikka: keskikenttäpelaaja
Pituus: 178 cm
Junioriseurat
2000–2005: GBK
2006–2007: Haka
Seurat
| Vuodet | Seura | O | (M) |
| 2004–2005 | GBK II | – | (5) |
| 2006 | TUS | 7 | (0) |
| 2006 | PS-44 | 12 | (0) |
| 2007 | Haka | 4 | (0) |
| 2008 | GrIFK | 15 | (0) |
| 2009 | FC Hämeenlinna | 5 | (0) |
| 2009–2010 | GBK | 34 | (3) |
| 2011 | VIFK | 24 | (0) |
| 2012 | JBK | 16 | (3) |
| 2013–2014 | VIFK | 40 | (3) |
| 2015–2022 | Sundom IF | 115 | (17) |
| Yhteensä | Yhteensä | 272 | (26) |
 Seurajoukkueuran tilastot kattavat vain kansalliset sarjat.
Joel Sunabacka (s. 16. maaliskuuta 1988 Kokkola) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.
Kotikaupunkinsa Gamlakarleby Bollklubbista Valkeakosken Hakaan siirtynyt ja vuoden seuran A-junioreissa pelannut Sunabacka pääsi sen edustusjoukkueeseen kaudelle 2007. Hän teki liigadebyytin FF Jaroa vastaan 26. huhtikuuta 2007 Pietarsaaressa. Kaikkiaan Sunabacka on pelannut neljä Veikkausliiga-ottelua.
Hakasta lähdettyään Sunabacka pelasi Grankulla IFK:ssa kaudella 2008 ja FC Hämeenlinnassa kaudella 2009.
Luettelo jääkäreistä U

Jääkärimerkki
Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissä. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27.
U

Siirry kirjaimeen → A B C D E F G H I J K L M
N O P R S T U
V W Y Z Å Ä Ö